ବାଲେଶ୍ୱର,ସେପ୍ଟେମ୍ବର ୭(ଲୋକାଲ ୱାୟାର): ବାଲେଶ୍ୱର ଜିଲ୍ଲା ବାଲିଆପାଳ ଓ ଭୋଗରାଇ ବ୍ଲକ୍ର ବନ୍ୟା ପ୍ରଭାବିତ ଅଞ୍ଚଳରେ ବିଭାଗୀୟ ଅଧିକାରୀଙ୍କ ଦ୍ୱାରା ବନ୍ୟା କ୍ଷୟକ୍ଷତିର ଯାଞ୍ଚ ପ୍ରକ୍ରିୟାକୁ ନେଇ ସ୍ଥାନୀୟ ଅଞ୍ଚଳରେ ଅସନ୍ତୋଷ ପ୍ରକାଶ ପାଇଛି ।
ଚାରିଆଡ଼େ କରୋନା ମହାମାରୀ ନିଜର ପ୍ରାଦୁର୍ଭାବ ଦେଖାଇ ଚାଲିଥିବା ବେଳେ ନଦୀ ତଳିଆ ଅଞ୍ଚଳରେ ରହୁଥିବା ଲୋକଙ୍କ ପାଖରେ ପର୍ଯ୍ୟାପ୍ତ ପରିମାଣର ରିଲିଫ୍ ନ ପହଞ୍ଚିବା, ବନ୍ୟା ପ୍ରପୀଡ଼ିତଙ୍କୁ ତିନି ଥର ଭୋଜନ ନ ମିଳିବା, ବନ୍ୟା କ୍ଷତିଗ୍ରସ୍ତ ଅଞ୍ଚଳରେ ବ୍ୟାପକ ପନିପରିବା ନଷ୍ଟ ହେବା ଭଳି ଘଟଣା ଲୋକଙ୍କ ଜୀବନ ଯାତ୍ରାକୁ ବ୍ୟାହତ କରିଛି ।
ଭୋଗରାଇ ବ୍ଲକ୍ର ଦହମୁଣ୍ଡା, ଆରୁଆବୃତ୍ରି, ଉଲୁଡା, ରଘୁ ଛକ, କାଳିକାପୁର, କୁଲହା, କୁମ୍ଭିରଗାଡି, ବାଲିଆପାଳ ବ୍ଲକ୍ ବିଷ୍ଣୁପୁର ପଞ୍ଚାୟତର ଇକଡିପାଲ, ରସାଳପୁର, କୁଲହାଛଡା, ରାଉତରାପୁର ଆଦି ଅଞ୍ଚଳର ହଜାର ହଜାର ହେକ୍ଟର ଜମିରେ କରାଯାଇଥିବା ପନିପରିବା ଚାଷ ନଷ୍ଟ ହୋଇଯାଇଛି ।
ଗତ ତିନିଦିନ ହେବ ସୁବର୍ଣ୍ଣରେଖାରେ ବନ୍ୟା ପାଣି ହ୍ରାସ ପାଇଥିଲେ ବି ପନିପରିବା ଚାଷ ହୋଇଥିବା ଜମିରୁ ବନ୍ୟାପାଣି ନିଷ୍କାସିତ ହୋଇ ପାରିନି ।
ଏସବୁ ଜାଣିବା ସତ୍ତ୍ୱେ କୃଷି ବିଭାଗ କିମ୍ବା ଉଦ୍ୟାନକୃଷି ବିଭାଗ ତରଫରୁ ବନ୍ୟ ପ୍ରପୀଡ଼ିତ ଅଞ୍ଚଳକୁ ଯାଇ ବନ୍ୟା କ୍ଷୟକ୍ଷତିର କୌଣସି ଆକଳନ କରାଯାଇନି ।
ବାଲେଶ୍ୱର ଜିଲ୍ଲାର ଭୋଗରାଇ, ବାଲିଆପାଳ, ବସ୍ତା ଓ ବାଲେଶ୍ୱର ସହର ଆଖ ପାଖ ଅଞ୍ଚଳର ଚାଷୀମାନେ ପନିପରିବା ଚାଷ କରୁଥିବା ବେଳେ ସେମାନେ ମୟୂରଭଞ୍ଜ ଓ ଭଦ୍ରକ ଆଦି ଜିଲ୍ଲାର ଲୋକଙ୍କ ପନିପରିବା ଚାହିଦା ପୂରଣ କରିଥାନ୍ତି ।
ଏହି ବ୍ଲକ୍ ଗୁଡ଼ିକ ରାଜ୍ୟସାରା ଲେକମାନଙ୍କ ପାଖରେ ଧାନ, ପାନ ଓ ମୀନ ପଠାଉଥିବା ବେଳେ ନିଜ ପାଇଁ ସ୍ୱତନ୍ତ୍ର ପରିଚୟ ସୃଷ୍ଟି କରି ପାରିଛନ୍ତି ।
କୁମ୍ଭୀରଗାଡି ଗାଁର ଝାଡ଼େଶ୍ୱର ସାହୁ, ରବିନ୍ଦ୍ର ସାହୁ, ଗୋପନାଥ ସାହୁ କହିଛନ୍ତି ଆଜିକୁ ୪ ଦିନ ହେଲାଣି ଗାଁରେ ବନ୍ୟା ଜଳ କମିବାରେ ଲାଗିଛି ।
ହେଲେ ବର୍ତ୍ତମାନ ସୁଦ୍ଧା ଗାଁକୁ କୌଣସି ବିଭାଗୀୟ ଅଧିକାରୀ ବା ସ୍ଥାନୀୟ ବିଧାୟକ ଆସି ବନ୍ୟା କ୍ଷୟକ୍ଷତିର ଆକଳନ କରି ନାହାନ୍ତି ।
ଗାଁର ଅଧିକାଂଶ ଲୋକ ପନିପାରିବା ଚାଷ କରୁଥିବା ବେଳେ ଧାନ ଅପେକ୍ଷା କଞ୍ଚା ପରିବାରୁ ଅଧିକ ଲାଭ ମିଳେ ବୋଲି ସେମାନେ କହିଛନ୍ତି ।
ପରିବାର ଚଳାଇବା ପାଇଁ ପନିପରିବା ଚାଷ ହିଁ ଏକମାତ୍ର ଆୟ ଉତ୍ସ ହୋଇଥିବା ବେଳେ ବନ୍ୟା ଯୋଗୁଁ ଏବେବି ଚାଷ ଜମିରେ ପନିପରିବା ସବୁ ପଡ଼ି ନଷ୍ଟ ହେଉଥିବାର ଦେଖିବାକୁ ମିଳିଛି ।
ବିଷ୍ଣୁପୁର ଗାଁର କମଳାକାନ୍ତ ସାହୁ, ଇକଡିପାଲର ସୁଦାମ ପରିଡ଼ା, ବିଷ୍ଣୁପୁର ଗ୍ରାମ ପଞ୍ଚାୟତ ରାଉତରାପୁର ଗାଁର ରମେଶ ଚନ୍ଦ୍ର ପାତ୍ର ଓ ବଂଶୀଧର ମାଣିକ ପ୍ରମୁଖ ପରିବା ଚାଷୀ କହିଛନ୍ତି ସମ୍ପୂର୍ଣ୍ଣ ବିଷ୍ଣୁପୁର ଗ୍ରାମପଞ୍ଚାୟର ହେକ୍ଟର ହେକ୍ଟର ପରିବା ଚାଷ ଚଳିତ ବନ୍ୟାରେ ସମ୍ପୂର୍ଣ୍ଣ ନଷ୍ଟ ହୋଇଯାଇଛି ।
ସେମାନେ ଅଭିଯୋଗ କରିଛନ୍ତି, ବନ୍ୟା କ୍ଷତିଗ୍ରସ୍ତ ଅଞ୍ଚଳ ବୁଲି ବନ୍ୟା କ୍ଷୟକ୍ଷତିର ଆକଳନ କରିବା ପାଇଁ ଉଦ୍ୟାନ କୃଷି ବିଭାଗ ପଦକ୍ଷେପ ନେବା କଥା ।
ହେଲେ ବନ୍ୟା ପ୍ରଭାବିତ ବିଷ୍ଣୁପୁର ବ୍ଲକକୁ ବର୍ତ୍ତମାନ ଯାଏଁ କୌଣସି ବିଭାଗୀୟ ଅଧିକାରୀ ଆସି ପହଞ୍ଚି ନାହାନ୍ତି । କିମ୍ବା କ୍ଷୟକ୍ଷତିର ଆକଳନ ବି କରି ନାହାନ୍ତି ।
ଏ ବାବଦରେ ପରିବା ଚାଷୀ ସୁଦାମ ପରିଡା କହନ୍ତି ଏକ ଘରୋଇ ସମବାୟ ସମିତିରୁ ମୁଁ ୨୦ ହଜାର ଟଙ୍କା ଋଣ ଆଣି ତାହାକୁ ଧାନ ବଦଳରେ ପରିବା ଚାଷ କାମରେ ଲଗାଇ ଦେଇଛି ।
ଚଳିତ ବନ୍ୟାରେ ସମ୍ପୂର୍ଣ୍ଣ ପରିବା ଚାଷ ନଷ୍ଟ ହୋଇଯାଇଥିବା ବେଳେ ଏବେ ମୁଁ କ'ଣ କରିବି ଓ କିପରି ଏହି ଋଣ ପରିଶୋଧ କରିବି ତାହା ଚିନ୍ତା କରୁଛି ।
ବିଭାଗୀୟ ଅଧିକାରୀଙ୍କୁ ଯୋଗାଯୋଗ କରାଯିବାରେ ସେ କହିଛନ୍ତି ଦାୟିତ୍ୱରେ ଥିବା ଅଧିକାରୀମାନେ ଫସଲ କ୍ଷୟକ୍ଷତିର ଆକଳନ କରୁଛନ୍ତି । ଖୁବ୍ ଶୀଘ୍ର ପନିବରିବା ଚାଷର ଆକଳନ କରାଯିବ ।
ବାଲେଶ୍ୱର ଭଳି ମୟୂରଭଞ୍ଜ ଜିଲ୍ଲାରେ ମଧ୍ୟ ଚଳିତ ବନ୍ୟା ଯୋଗୁଁ ପନିପରିବା ଚାଷ ବ୍ୟାପକ ଭାବେ କ୍ଷତିଗ୍ରସ୍ତ ହୋଇଛି ।
ଜିଲ୍ଲାର ବଡ଼ସାହି, ଖୁଣ୍ଟା, ଶାମାଖୁଣ୍ଟା, ଅନିଆପଳ ଆଦି ଅଞ୍ଚଳରେ ଥିବା ଚାଷ ଜମିଗୁଡ଼ିକ ବୁଢ଼ାବଳଙ୍ଗ ନଦୀ ପାଖାପାଖି ଥିବା ବେଳେ ବନ୍ୟା ଯୋଗୁଁ ବ୍ୟାପକ କ୍ଷତିଗ୍ରସ୍ତ ହୋଇଛି ।
ମୟୂରଭଞ୍ଜ ଜିଲ୍ଲା ଉଦ୍ୟାନ କୃଷି ବିଭାଗ ଡେପୁଟି ନିର୍ଦ୍ଦେଶକ ଶିଶିର ଆଚାର୍ଯ୍ୟ କହିଛନ୍ତି ଜିଲ୍ଲାରେ ୪୫% ପନିପରିବା ଚାଷ ଜମି ପ୍ରଭାବିତ ହୋଇଥିବା ବେଳେ ବିଭାଗ ଦ୍ୱାରା ୨୬ଟି ବ୍ଲକରେ ଥିବା ଚାଷ ଜମିରେ କ୍ଷୟକ୍ଷତିର ଆକଳନ କରାଯାଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
